ขาใหญ่โยนหุ้น SUPER ทิ้ง 49 ล้านหุ้น ฉุดราคาดิ่งหนัก 6%
ขาใหญ่โยนหุ้น SUPER ทิ้ง 49 ล้านหุ้น ฉุดราคาดิ่งหนัก 6% โดยราคาหุ้นปิดตลาดฯ วันนี้ที่ระดับ 0.99 บาท ลดลง 0.04 บาท หรือ 3.88% สูงสุดที่ระดับ 1.04 บาท ต่ำสุดที่ระดับ 0.97 บาท ด้วยมูลค่าการซื้อขาย 374.76 ล้านบาท
13 ก.พ. 2561

ผู้สื่อข่าวรายงานว่า ราคาหุ้น บริษัท ซุปเปอร์บล๊อก จำกัด (มหาชน) หรือ SUPER ปิดตลาดฯ วันนี้ที่ระดับ 0.99 บาท ลดลง 0.04 บาท หรือ 3.88% โดยราคาหุ้นได้ขึ้นไปทำจุดสูงสุดระหว่างวันที่ระดับ 1.04 บาท และปรับตัวลงไปทำจุดต่ำสุดระหว่างวันที่ระดับ 0.97 บาท ด้วยมูลค่าการซื้อขาย 374.76 ล้านบาท
ทั้งนี้สาเหตุที่คาดว่าส่งผลให้ราคาหุ้น SUPER ปรับตัวลงแรงในวันนี้มาจากการขายหุ้นของนักลงทุนรายใหญ่ โดยจากการตรวจสอบข้อมูลของ “ข่าวหุ้นธุรกิจออนไลน์” พบว่า ในช่วงเวลาประมาณ 15.01 น. มีการทำรายการซื้อขายหุ้นออกมาถึง 22 ล้านหุ้น ที่ราคา 0.98 บาท หรือคิดเป็นมูลค่าการซื้อขาย 21.56 ล้านบาท
ขณะที่ต่อมาเมื่อเวลา 15.09 น. ได้มีการขายหุ้นออกมาอีกประมาณ 27 ล้านหุ้น ที่ราคา 0.98 บาท คิดเป็นมูลค่าการซื้อขาย 26.46 ล้านบาท ส่งผลให้ราคาหุ้น SUPER ได้ปรับตัวลดลงมาต่ำสุดที่ระดับ 0.97 บาท คิดเป็นการปรับตัวลง 0.05 บาท หรือ 6.18% จากวันก่อนหน้า
ทั้งนี้จากมูลค่าการซื้อขายที่สูงผิดปกติ 2 รายการดังกล่าว ส่งผลให้เป็นที่คาดการณ์ว่าเป็นการขายหุ้นของนักลงทุนรายใหญ่ที่มีหุ้น SUPER อยู่ในมือจำนวนมาก จึงส่งผลให้ราคาหุ้น SUPER ปรับตัวลดลงอย่างหนักในวันนี้
อนึ่ง ผลการดำเนินงานของ SUPER ในช่วงไตรมาส 3/60 มีกำไรสุทธิ 323 ล้านบาท ปรับตัวเพิ่มขึ้น 59% จากช่วงเดียวกันของปีก่อนที่มีกำไร 203 ล้านบาท
 
รายชื่อผู้ถือหุ้นรายใหญ่ 5 อันดับแรก